Document ID: 32007R0276

KOMISIJAS REGULA (EK) Nr. 276/2007
(2007. gada 15. marts),
ar kuru groza Regulu (EK) Nr. 581/2004, ar ko izsludina pastāvīgu konkursu uz eksporta kompensācijām par noteiktu veidu sviestu, un Regulu (EK) Nr. 582/2004, ar ko izsludina pastāvīgu konkursu par sausā vājpiena eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 3. punkta b) apakšpunktu un 14. punktu,
tā kā:
(1)
Saskaņā ar Komisijas Regulas (EK) Nr. 581/2004 (2) 1. panta 1. punktu un Komisijas Regulas (EK) Nr. 582/2004 (3) 1. panta 1. punktu attiecībā uz dažiem galamērķiem eksporta kompensācijas netiek piešķirtas.
(2)
Ar Komisijas 2007. gada 25. janvāra Regulu (EK) Nr. 61/2007, ar ko nosaka eksporta kompensācijas par pienu un piena produktiem (4), no 2007. gada 26. janvāra no iespējas saņemt kompensācijas izslēdza Lihtenšteinu, Itālijas pašvaldības Livinjo un Kampioni, Helgolandi, Grenlandi un Fēru salas, ietverot tās zonās L 20 un L 40, kurās uzskaitīti galamērķi, par eksportu uz kuriem nav tiesību saņemt eksporta kompensācijas. Tādēļ minētie galamērķi ir jāizslēdz no eksporta kompensācijām, kas noteiktas konkursa kārtībā saskaņā ar Regulu (EK) Nr. 581/2004 un (EK) Nr. 582/2004.
(3)
Attiecīgi jāgroza Regulas (EK) Nr. 581/2004 un (EK) Nr. 582/2004.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 581/2004 1. panta 1. punkta otro daļu aizstāj ar šādu tekstu:
“Pirmajā daļā minētos produktus ir paredzēts eksportēt uz visiem galamērķiem, izņemot Andoru, Seūtu un Meliļu, Gibraltāru, Lihtenšteinu, Itālijas pašvaldības Livinjo un Kampioni, Helgolandi, Grenlandi, Fēru salas, Amerikas Savienotās Valstis un Vatikānu.”
2. pants
Regulas (EK) Nr. 582/2004 1. panta 1. punktu aizstāj ar šādu tekstu:
“1. Izsludina pastāvīgu konkursu, lai noteiktu eksporta kompensācijas par Komisijas Regulas (EEK) Nr. 3846/87 (5) I pielikuma 9. sadaļā minēto sauso vājpienu, kas fasēts iepakojumā, kura tīrsvars ir vismaz 25 kilogrami, kā sastāvā ir ne vairāk kā 0,5 svara % pienskābi nesaturošu piedevu, uz ko attiecas produkta kods ex ex 0402 10 19 9000, un ko paredzēts eksportēt uz visiem galamērķiem, izņemot Andoru, Seūtu un Meliļu, Gibraltāru, Lihtenšteinu, Itālijas pašvaldības Livinjo un Kampioni, Helgolandi, Grenlandi, Fēru salas, Amerikas Savienotās Valstis un Vatikānu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 15. martā

Labels: 3
17